Document ID: 31995R1739

ΚΑΝΟΝΙΣΜΟΣ (ΕΚ) αριθ. 1739/95 ΤΗΣ ΕΠΙΤΡΟΠΗΣ της 17ης Ιουλίου 1995 για την πρόβλεψη ορισμένων μεταβατικών μέτρων που αφορούν το καθεστώς της τιμής εισόδου που εφαρμόζεται στα βύσσινα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3 παράγραφος 1,
Εκτιμώντας:
ότι ο κανονισμός (ΕΟΚ) αριθ. 2658/87 του Συμβουλίου (2), όπως τροποποιήθηκε τελευταία από τον κανονισμό (ΕΚ) αριθ. 1359/95 της Επιτροπής (3), περιλαμβάνει, στο μέρος τρίτο τμήμα Ι, παράρτημα 2 στη συνδυασμένη ονοματολογία, τον κατάλογο των προϊόντων για τα οποία εφαρμόζεται μια τιμή εισόδου καθώς και, για ορισμένα από αυτά, η κλίμακα των τιμών εισόδου που χρησιμοποιείται για τη δασμολογική κατάταξη των εισαγομένων προϊόντων και τον καθορισμό των εφαρμοζομένων δασμών κατά την εισαγωγή 7 ότι το καθεστώς της τιμής εισόδου εισήχθη στον τομέα των οπωροκηπευτικών λόγω της συμφωνίας επί της γεωργίας που συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης 7 ότι η εφαρμογή των εν λόγω τιμών εισόδου στην περίπτωση των βυσσίνων, προϊόντων σχεδόν αποκλειστικά προοριζομένων για τη μεταποίηση, είναι δυνατόν να συνεπάγεται υπερβολική επιβάρυνση για τη βιομηχανία και εκ του γεγονότος αυτού να εμποδίσει το ρεύμα των συναλλαγών και να προκαλέσει διατάραξη της κοινοτικής αγοράς 7
ότι η περίοδος εισαγωγής της βυσσίνων αρχίζει γύρω στις 15 Ιουνίου 7 ότι, αναμένοντας την έγκριση από το Συμβούλιο μέτρου που θα αποσκοπεί στη μείωση της τιμής εισόδου του εν λόγω προϊόντος, πρέπει να θεσπισθούν τα αναγκαία μεταβατικά μέτρα εις τρόπον ώστε να είναι δυνατός ο εφοδιασμός της βιομηχανίας και η εξέλιξη των συναλλαγών με κανονικές συνθήκες 7 ότι πρέπει, συνεπώς, να υπάρξει παρέκκλιση από τον κανονισμό (ΕΟΚ) αριθ. 2658/87 και να εφαρμοσθούν από τα μεταβατικά μέτρα από τις 15 Ιουνίου 1995 7 ότι, δυνάμει του άρθρου 3 παράγραφος 2 του κανονισμού (ΕΚ) αριθ. 3290/94, όσον αφορά τον παρόντα κανονισμό, τα μέτρα αυτά δεν μπορούν να εφαρμοσθούν μετά τις 30 Ιουνίου 1996 7
ότι, για να καθορισθεί το επίπεδο της τιμής εισόδου για το προϊόν αυτό, πρέπει να ληφθεί ιδίως υπόψη ο μέσος όρος των μοναδιαίων αξιών που διαπιστώθηκαν στις συναλλαγές κατά τη διάρκεια αντιπροσωπευτικής περιόδου 7 ότι πρέπει, επιπλέον, να μειωθούν οι αυτόνομοι κατ' αξία δασμοί για το προϊόν αυτό στο ίδιο επίπεδο με τους συμβατικούς κατ' αξία δασμούς 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι μέρος τρίτο τμήμα Ι, παράρτημα 2 της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 15 Ιουνίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουλίου 1995.

Labels: 2
3
17
15